Odd-Bjørn Fure

Odd-Bjørn Fure (født 5. februar 1942 på Stadlandet, død 22. desember 2022) var en norsk historiker som særlig spesialiserte seg på norsk okkupasjonshistorie. Han var den første direktøren ved Senter for studier av Holocaust og livssynsminoriteter (HL-senteret) i Oslo, som han var sentral i opprettelsen av.Guri Hjeltnes: Odd-Bjørn Fure var en ruvende skikkelse - Minneord i Aftenposten 3. januar 2023[https://www.dagogtid.no/feature/oddbjorn-fure-19422022-6.129.28015.223f267c52 Fredrik W. Thue: Odd-Bjørn Fure (1941-2022)] - Minneord i Dag og Tid 6. januar 2023 

Hans doktorgradsavhandling i historie fra 1984 handler om norsk arbeiderbevegelse 1918–1920.Odd-Bjørn Fure Mellom reformisme og bolsjevisme : norsk arbeiderbevegelse 1918–1920 : teori praksis Avhandling (doktorgrad) – Universitetet i Bergen, 1984

Fure var professor i moderne historie ved Universitetet i Bergen fra 1998 til 2002, da han tiltrådte som leder og forskningsdirektør ved Senter for studier av Holocaust og livssynsminoriteter (Holocaust-senteret/HL-senteret). Han var direktør ved HL-senteret fra 2003 til 2012.Odd-Bjørn Fure 80 år  - HL-senteret 5. februar 2022 Fure var spesialist på forskning på folkemord, samt moderne tysk og europeisk historie.80 års omtale i Aftenposten 5. februar 2022

Fure var i perioden 2002–2004 hovedredaktør av Historisk Tidsskrift. 

I 1997 var Fure engasjert i Irving-debatten mot Hans Fredrik Dahl om hvorvidt historiker og holocaust-benekteren David Irvings bøker kunne brukes som etterrettelige faglige fremstillinger av andre verdenskrigs historie. Etter dommen mot Irving i en injuriesak som Irving hadde anlagt mot Deborah Lipstadt, innrømmet Dahl at hans vurderinger av Irvings bøker bygde på feilaktig grunnlag.

 Bibliografi 
 2002 «Tilintetgjørelsen av de europeiske jødene», Nytt Norsk Tidsskrift nr. 2 2002-10-29
 2002 «Irving-prosessen: Historie, juss og erindring»,  Samtiden nr. 2 2002
 1997 Kampen mot glemselen. Kunnskapsvakuum i mediesamfunnet Om hvordan minnet om 1900-tallets folkemord svekkes pga. avstand til begivenheten og at generasjonen som opplevde det dør ut. 
 1996 Mellomkrigstid 1920–40 Bind 3 i Norsk utenrikspolitikks historie ISBN 82-00-22534-8
 1993 Kritisk empirisme Historie og vitenskapsteori i Ottar Dahls Grunntrekk i Historieforskningens metodelære 
 1984 «Jens Arup Seips Utsikt over Norges Historie 1–2», Historisk Tidsskrift s. 117–156
 1983 «Problemer, metode og teori i historieforskningen, Historie og vitenskapsoppfatningen hos Jens Arup Seips teoretiske produksjon», Historisk Tidsskrift s. 373–401.

 Referanser 

 Eksterne lenker  


 Intervju med Odd-Bjørn Fure – Forskningsmagasinet Apollon
 Odd-Bjørn Fure – Allkunne, levande leksikon

Kategori:Norske historieprofessorer
Kategori:Professorer ved Universitetet i Bergen
Kategori:Medlemmer av Det Norske Videnskaps-Akademi
Kategori:Personer fra Selje kommune
Kategori:Personer fra Stad kommune
Kategori:Holocaustsenteret